S-3542/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 23. ágúst 2022, á hendur P-x-x K-x-x K-x-x, kt. [...], [...], Reykjavík, fyrir eftirtalin fíkniefna-, umferðar- og vopnalagabrot með því að hafa:

1. Miðvikudaginn 22. júní 2021 ekið bifreiðinni [...] sviptur ökurétti, undir áhrifum áfengis og óhæfur til þess að stjórna henni örugglega vegna áhrifa ávana- og fíkniefna (í blóðsýni mældist áfengismagn 0,89‰, amfetamín 295 ng/ml og tetrahýdrókannabínól 5,7 ng/ml) um Laugaveg við Nóatún í Reykjavík, þar sem lögregla stöðvaði aksturinn, og haft í vörslum sínum 0,23 gaf amfetamín og stunguvopn sem lögregla fann í bifreiðinni.

Telst háttsemi þessi varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana-og fíkniefni og önnur eftirlitsskyld efni nr. 233/2001, með síðari breytingum, og b-lið 2. mgr. 30. gr., sbr. 1. mgr. 36. gr. vopnalaga nr. 16/1998.

2. Sunnudaginn 4. júlí 2021 ekið bifreiðinni [...] sviptur ökurétti, undir áhrifum áfengis og óhæfur til þess að stjórna henni örugglega vegna áhrifa ávana- og fíkniefna (í blóðsýni mældist áfengismagn 0,57‰, amfetamín 545 ng/ml og tetrahýdrókannabínól 4,9 ng/ml) um Hafnarfjarðarveg við Kópavogslæk í Kópavogi, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Miðvikudaginn 4. ágúst 2021 ekið bifreiðinni [...] sviptur ökurétti og óhæfur til þess að stjórna henni örugglega vegna áhrifa ávana- og fíkniefna (í blóðsýni mældist amfetamín 160 ng/ml og tetrahýdrókannabínól 3,1 ng/ml) um Spöngina við Hagkaup í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Fimmtudaginn 12. ágúst 2021 ekið bifreiðinni [...]sviptur ökurétti og óhæfur til þess að stjórna henni örugglega vegna áhrifa ávana- og fíkniefna (í blóðsýni mældist amfetamín 85 ng/ml og tetrahýdrókannabínól 4,8 ng/ml) og ekið gegn rauðu umferðarljósi um Strandveg við Gylfaflöt í Reykjavík, þar sem lögregla stöðvaði aksturinn við verslunina Gullnesti.

Telst háttsemi þessi varða við 1. mgr. 7. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

5. Föstudaginn 27. ágúst 2021 ekið bifreiðinni[...]sviptur ökurétti og ekki fær um að stjórna henni örugglega vegna áhrifa áfengis (í blóðsýni mældist áfengismagn 0,77‰) um Hafnarfjarðarveg við Kópavogslæk í Kópavogi, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr. og 1. mgr. 58. gr.., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. laga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti far iðum meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 17. ágúst 2022, hefur honum tvívegis áður verið gerð refsing fyrir umferðarlagabrot. Ákærði gekkst undir sektarrefsingu með lögreglustjórasátt [...] fyrir ölvunarakstur. Ákærði gekkst einnig undir sektarrefsingu með lögreglustjórasátt [...] fyrir akstur undir áhrifum ávana- og fíkniefna og akstur sviptur ökuréttindum.

Verður því litið til þess að ákærða er nú í þriðja sinn gerð refsing fyrir akstur undir áhrifum áfengis eða ávana- og fíkniefna og í annað sinn gerð refsing fyrir akstur sviptur ökurétti innan ítrekunartíma í skilningi 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 4 mánuðir.

Með vísan til lagaákvæða í ákæru er ákærði sviptur ökurétti ævilangt frá birtingu dómsins að telja.

Ákærði greiði 638.302 krónur í sakarkostnað.

Af hálfu ákæruvaldsins flutti málið Í-kvk-nf Þ-kvk-nf J-kvk-nf saksóknarfulltrúi.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærði, P-x-x K-x-x K-x-x, sæti fangelsi í 4 mánuði.

Ákærði er sviptur ökurétti ævilangt frá birtingu dómsins að telja.

Ákærði greiði 638.302 krónur í sakarkostnað.

K-kk-nf K-kk-nf